CELEX: 32002R0395
Language: el
Date: 2002-03-01
Title: Κανονισμός (ΕΚ) αριθ. 395/2002 της Επιτροπής, της 1ης Μαρτίου 2002, περί προκηρύξεως δημοπρασίας για τη μεταπώληση στην εσωτερική αγορά 20000 τόνων ρυζιού που βρίσκονται στην κατοχή του ιταλικού οργανισμού παρέμβασης

Avis juridique important

|

32002R0395

Κανονισμός (ΕΚ) αριθ. 395/2002 της Επιτροπής, της 1ης Μαρτίου 2002, περί προκηρύξεως δημοπρασίας για τη μεταπώληση στην εσωτερική αγορά 20000 τόνων ρυζιού που βρίσκονται στην κατοχή του ιταλικού οργανισμού παρέμβασης  

Επίσημη Εφημερίδα αριθ. L 061 της 02/03/2002 σ. 0003 - 0003

Κανονισμός (ΕΚ) αριθ. 395/2002 της Επιτροπήςτης 1ης Μαρτίου 2002περί προκηρύξεως δημοπρασίας για τη μεταπώληση στην εσωτερική αγορά 20000 τόνων ρυζιού που βρίσκονται στην κατοχή του ιταλικού οργανισμού παρέμβασηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως της αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 1987/2001(2), και ιδίως το άρθρο 8 στοιχείο β) τελευταία περίπτωση,Εκτιμώντας τα ακόλουθα:(1) Ο κανονισμός (ΕΟΚ) αριθ. 75/91 της Επιτροπής, της 11ης Ιανουαρίου 1991, για τον καθορισμό των διαδικασιών και των όρων της διαθέσεως προς πώληση ρυζιού paddy που βρίσκεται στην κατοχή των οργανισμών παρέμβασης(3), καθορίζει τις διατάξεις σχετικά με τις εν λόγω διαδικασίες και όρους.(2) Η ποσότητα στρογγυλόσπερμου ρυζιού paddy που είναι αποθεματοποιημένη από τον ιταλικό οργανισμό παρέμβασης είναι πολύ σημαντική και η περίοδος αποθεματοποίησης είναι πολύ μακρά. Πρέπει, συνεπώς, να προκηρυχθεί δημοπρασία για τη μεταπώληση στην εσωτερική αγορά 20000 τόνων στρογγυλόσπερμου ρυζιού paddy που κατέχονται από τον ιταλικό οργανισμό παρέμβασης.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο ιταλικός οργανισμός παρέμβασης προβαίνει, με τους όρους που καθορίζονται από τον κανονισμό (ΕΟΚ) αριθ. 75/91, σε προκήρυξη διαρκούς δημοπρασίας για τη μεταπώληση στην εσωτερική αγορά 20000 τόνων στρογγυλόσπερμου ρυζιού paddy που βρίσκονται στην κατοχή του.Άρθρο 21. Η προθεσμία υποβολής των προσφορών για την πρώτη μερική δημοπρασία καθορίζεται στις 13 Μαρτίου 2002.2. Η προθεσμία υποβολής για την τελευταία μερική δημοπρασία λήγει στις 26 Ιουνίου 2002.3. Οι προσφορές πρέπει να υποβληθούν στον ιταλικό οργανισμό παρέμβασης: Ente Nazionale Risi (ENR) Piazza Pio XI 1 I - 20123 Μιλάνο [ τηλ.: (39)-02 885 51 11· φαξ: (39)-02 86 13 72/86 55 03 ].Άρθρο 3Ο ιταλικός οργανισμός παρέμβασης κοινοποιεί στην Επιτροπή, το αργότερο την Τρίτη της εβδομάδας που έπεται της λήξης της προθεσμίας για την υποβολή των προσφορών, την ποσότητα και τις μέσες τιμές των διαφόρων παρτίδων που πουλήθηκαν.Άρθρο 4Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 1 Μαρτίου 2002.Για την ΕπιτροπήFranz FischlerΜέλος της Επιτροπής(1) ΕΕ L 329 της 30.12.1995, σ. 18.(2) ΕΕ L 271 της 12.10.2001, σ. 5.(3) ΕΕ L 9 της 12.1.1991, σ. 15.